ตร.เก็บหลักฐานหน้า “สตช.” เอาผิดม็อบสาดสี ทำลายทรัพย์สิน รอประเมินมูลค่าความเสียหาย
ตร.เก็บหลักฐานหน้า “สตช.” เอาผิดม็อบสาดสี ทำลายทรัพย์สิน รอประเมินมูลค่าความเสียหาย
ตร.เก็บหลักฐานหน้า “สตช.” เอาผิดม็อบสาดสี ทำลายทรัพย์สิน รอประเมินมูลค่าความเสียหาย
19 พ.ย. 2563

พ.ต.อ.ศิริวัฒน์ ดีพอ รองผู้บังคับการกองปราบปรามการกระทำผิดเกี่ยวกับอาชญากรรมทางเทคโนโลยี(รอง ผบก.ปอท.) กล่าวว่า จากการสำรวจความเสียหายภายหลังมีการชุมนุมสาดสีใส่ป้ายสำนักงานตำรวจแห่งชาติ (สตช.) และบริเวณโดยรอบเมื่อช่วงค่ำวันที่ 18 พ.ย.ที่ผ่านมา พบว่า มีกล้องวงจรปิดถูกพ่นสีทับเพื่อป้องกันการหาพยานหลักฐานเอาผิดรวม 13 ตัว รวมถึงป้ายชื่อสำนักงานตำรวจแห่งชาติ, กำแพง และโคมไฟที่ได้รับความเสียหายเช่นกัน ซึ่งได้มอบหมายให้ตำรวจสันติบาลแจ้งความเอาผิดฐานทำให้เสียทรัพย์ และความผิดตาม พ.ร.บ.ความสะอาด ที่ สน.ปทุมวัน
นอกจากนี้พบว่ามีตำรวจตระเวนชายแดน (ตชด.) ที่ปฏิบัติหน้าที่บาดเจ็บเล็กน้อยจากการถูกขว้างปาสิ่งของจำนวน 3 ราย ซึ่งได้แจ้งความไว้ที่ สน.ปทุมวัน แล้วเช่นกัน ส่วนความเสียหายอื่นได้รับรายงานว่ามีรถตำรวจ สน.สุวินทวงศ์ ถูกพ่นสเปรย์และเจาะยางเสียหาย 1 คัน ส่วนมูลค่าความเสียหายนั้นกำลังอยู่ระหว่างการประเมิน
ทั้งนี้ ขอฝากเตือนว่าการชุมนุมเป็นสิทธิตามกฎหมาย แต่ขอให้ชุมนุมโดยสันติไม่ใช่การทำลายทรัพย์สินทางราชการ